इसे भाजपा सांसद डॉ. सत्यपाल सिंह (Satyapal Singh) ने निजी विधेयक के रूप में प्रस्तुत किया था। यह मार्च 2017 से लोक सभा में विचार के लिए लंबित है। ठीक ऐसा ही विधेयक सैयद शहाबुद्दीन (Syed Shahabuddin) ने दसवीं लोक सभा में अप्रैल 1995 में रखा था। उन्होंने संविधान की धारा 30 के उपबन्धों में जहाँ-जहाँ ‘सभी अल्पसंख्यक’ लिखा हुआ था, उसे बदल कर ‘भारतीय नागरिकों का कोई भी वर्ग’ करने का प्रस्ताव दिया था। उन के विधेयक का मूल पाठ (नं 36/1995) पढ़ कर उस का महत्व समझा जा सकता है।